เคยมาทานอาหารจานเดียวก็พอใช้ได้ค่ะ แต่คราวนี้มาทานเป็นกลุ่มใหญ่เลยลองกับข้าวเป็นอย่างๆดูมั่ง หลายๆอย่างนี่อร่อยดีนะคะ ที่ทานวันนั้นมีตามนี้ค่ะ

- ส้มตำปูนิ่ม (150 บาท) อร่อยดีค่ะ แต่ตำแบบไม่ค่อยเข้าเนื้อเท่าไหร ส่วนปูนิ่มตัวใหญ่ดีค่ะ
- ลาบหมูทอด (160 บาท) สีออกดำไปหน่อยแต่รสชาติดีค่ะ ได้มา 8 ลูก
- ปูผัดพริกเหลือง (380 บาท) อร่อยอีกแล้วค่ะ เป็นจานที่ตักแล้วตักอีก ทานกับข้าวเข้ากันดีมากค่ะ
- หอยจ๊อ (360 บาท) จานนี้ไม่ค่อยแน่น ราคาแพงเกินถ้าเทียบกับคุณภาพที่ได้
- น้ำตกแซลมอนรมควัน (185 บาท) รสชาติครบรส แต่แซลมอนไม่ได้สดมาก และได้ไม่เยอะ
- ขาหมูคาราเมล (230 บาท) เสิร์ฟมาพร้อมกับไข่ยางมะตูม รสชาติออกหวาน ทานคู่กับพริกน้ำส้ม อร่อยดีค่ะ แต่เนื่องจากมันพอสมควรเลยไม่กล้าทานมาก
- เห็ดทอดสามสหาย (190 บาท) ดูน่าทานแต่พอทานแล้วรู้สึกอมน้ำมันไปหน่อย
- เป็ดแมนดารินโรล (195 บาท) แป้งหนา เนื้อเป็ดไม่ค่อยมี ไม่ค่อยถูกปากค่ะจานนี้
- ปีกไก่ทอดโรยเกลือ (130 บาท) ทอดสไตล์เดียวกับ KFC แป้งเยอะไปหน่อย ไม่ค่อยถูกปากค่ะ

ราคานี้ยังไม่รวม VAT และ service charge 10% ถือว่าแพง ส่วนรสชาติอร่อยใช้ได้แต่ไม่ถึงกับอร่อยมากค่ะ